
ตอนที่ 1 ฟ้องแทนแฟน

ภาพการ์ตูนลุงเป็นธรรม กับข้อความ ตอนที่ 1 ฟ้องแทนแฟน

รูปภาพ ภาพการสนทนากันระหว่างลุงเป็นธรรม แต่งกายเสื้อเชิตสีแดง กางเกงขายาวสีดำ รูปร่างอ้วน มีหนวด และใส่แว่นตาและ ดาวแฟนของบอยนายตำรวจที่ถูกเจ้านายกลั่นแกล้ง แต่งกายชุดเดรสสีชมพู ผมยาว

กริ๊ง..!! กริ๊ง... สวัสดีครับ...ผมเป็นธรรมพูดครับ

ลุงเป็นธรรมเหรอคะ ดาวเองนะคะ ดาวมีเรื่องจะปรึกษาน่ะค่ะ

เรื่องอะไรล่ะดาว เล่ามาเลย

แฟนดาวเค้าถูกเจ้านายใช้อำนาจหน้าที่กลั่นแกล้งน่ะค่ะคุณลุง

ทำให้เพื่อนร่วมงานเข้าใจผิด คิดว่าเค้าไม่มีความสามารถเนี่ยเค้าร้องทุกข์ไปแล้วด้วยค่ะ

แต่เจ้านายเค้าก็ยังวินิจฉัยเหมือนเดิมว่าต้องย้ายไป...
เพิ่งรู้ผลวันนี้เองค่ะ ดาวไม่อยากให้พี่บอยไปเลย จะทำยังไงดีคะลุง

อืม...ในเมื่อร้องทุกข์แล้วก็ยังยืนยันเหมือนเดิม 
ทำไมบอยไม่ยื่นฟ้องศาลปกครองล่ะ!?

ก็พี่บอยเขาไม่อยากมีเรื่องน่ะค่ะลุง เขากลัวว่าจะมีผลกับงาน
ดาวก็เลยว่าจะไปฟ้องแทนให้ ดาวเป็นคนนอกไม่เกี่ยวข้องคงจะไม่เป็นไร





[image: p11-5]

เอ่อ...ลุงว่ามันไม่น่าจะได้นะดาว!

อ้าว!! ทำไมล่ะคะ?

ก็กฎหมายเขากำหนดเอาไว้ว่า คนที่จะฟ้องศาลปกครองได้...
ต้องเป็นคนที่ได้รับความเดือดร้อนเสียหายโดยตรง 
คือคนที่ได้รับผลกระทบโดยตรงจากคำสั่งเท่านั้นนะ ถึงจะเป็นผู้มีสิทธิ์ฟ้องคดีได้

เหรอคะ...ถ้าอย่างนั้น พี่บอยก็ต้องไปฟ้องเองสิคะ!!

ใช่แล้ว...แล้วก็ไม่ต้องกังวลอะไรหรอกนะ 
ถ้าเกิดต้องย้ายไปจริงๆ ย้ายไปได้ ก็ย้ายกลับมาได้

ค่ะ...ขอบคุณนะคะคุณลุง คุณลุงน่ะเป็นที่พึ่งให้ดาวได้เสมอเลย...

ก็ดาวเป็นหลานของลุงนี่

ค่ะ ขอบคุณอีกครั้งนะคะคุณลุง สวัสดีค่ะ...



13

ตอนที่ 2 รอผลอุทธรณ์ก่อน

[image: p13]
ภาพการ์ตูนลุงเป็นธรรม กับข้อความ ตอนที่ 2 รอผลอุทธรณ์ก่อน

รูปภาพ ภาพการสนทนากันระหว่างลุงเป็นธรรม แต่งกายเสื้อเชิตสีแดง กางเกงขายาวสีดำ รูปร่างอ้วน มีหนวด และใส่แว่นตาและ หมวดตั้ม ประจำที่สถานีตำรวจภูธร

โฮ่งๆๆ โฮ่ง...ๆๆ ณ สถานีตำรวจภูธร

แล้วนี่ลุงต้องทำอะไรอีกมั้ยพ่อหนุ่ม!?

ไม่ต้องแล้วล่ะครับ ลุงเป็นธรรมก็แค่เอาใบแจ้งความ
ไปที่อำเภอให้เขาออกบัตรใหม่ให้ก็เรียบร้อยแล้วครับ...

เออ...ขอบใจมากนะพ่อหนุ่ม แก่แล้วก็อย่างนี้ล่ะ 
หลงๆ ลืมๆ แล้วนี่หมวดตั้มไปไหนล่ะ!? ออกเวรแล้วเหรอ...

รายนั้นน่ะ...กำลังมีปัญหาครับลุง 
เขาถูกไล่ออกจากราชการครับ...คงจะไม่ได้มาเข้าเวรอีกนานเลยล่ะ

ก็เรื่องที่เค้าถูกกล่าวหา ว่ามีส่วนเกี่ยวข้องกับส่วยรถบรรทุกน่ะครับ
แต่เจ้าตัวเขาก็ยืนยันนะครับว่าเขาไม่มีส่วนเกี่ยวข้อง

นี่เขาก็เลยอุทธรณ์คำสั่งที่สั่งลงโทษเขา เพิ่งยื่นเรื่องไปเมื่อวานนี้เอง
แล้วนี่ก็เห็นว่ารวบรวมหลักฐานอยู่จะไปยื่นฟ้องศาลปกครองอีกทางนึงด้วยน่ะครับ

ฟ้องศาลปกครองเรอะ อืม...ลุงว่าตอนนี้ยังไม่ได้นะ

อ้าว! ทำไมล่ะครับลุง!?

ก็หมวดตั้มเพิ่งยื่นอุทธรณ์คำสั่งจากเจ้านายไปเมื่อวานนี้เองไม่ใช่เหรอ 
มันก็ต้องรอให้เค้าวินิจฉัยก่อนสิ

แล้วค่อยดูว่าผลเป็นยังไง ถ้าไม่พอใจผลการวินิจฉัยถึงค่อยไปยื่นฟ้องต่อศาลปกครอง

อ้าว!! อย่างงี้ถ้ารอตั้งนาน ก็ยังไม่รู้ผลล่ะครับ...จะทำยังไง!?

โดยปกติก็ต้องดูก่อนนะ ว่าเรื่องนี้เค้ามีกฎหมายกำหนดไว้ว่าต้องวินิจฉัยให้เสร็จเมื่อไหร่
แล้วถ้าหน่วยงานเค้ายังไม่วินิจฉัยให้จนเกินเวลาที่กฎหมายกำหนดแล้วล่ะก็ไปฟ้องศาลปกครอง
ขอให้เร่งการพิจารณาอุทธรณ์ได้

ผมต้องรีบไปบอกหมวดตั้มซะแล้ว เขาจะได้ไม่ไปเสียเที่ยว
ขอบคุณมากนะครับ...ลุงเป็นธรรมที่อธิบายให้ฟัง

ไม่เป็นไรหรอก...ก็ตำรวจน่ะบริการประชาชนอยู่เป็นประจำ
นานๆ ประชาชนจะได้บริการตำรวจซะทีก็ดีเหมือนกันนะ...

ตอนที่ 3 เขียนคำฟ้องยังไงดี

ภาพการ์ตูนลุงเป็นธรรม กับข้อความ ตอนที่ 3 เขียนคำฟ้องยังไงดี

รูปภาพ ภาพการสนทนากันระหว่างลุงเป็นธรรม แต่งกายเสื้อเชิตสีแดง กางเกงขายาวสีดำ รูปร่างอ้วน มีหนวด และใส่แว่นตาและ แม่นก แต่งกายเสื้อแขนสั้นสีส้ม กระโปรงสีม่วง

ลุงเป็นธรรมจ๊ะ ลุงเป็นธรรม

อ้าว!! แม่นกเองเรอะ เข้ามาก่อนสิ เข้ามาก่อน

มาหาลุงมีธุระอะไรล่ะแม่นก

ก็เรื่องที่ดินของชั้นที่ถูกเวนคืนนั่นล่ะจ้ะ ที่ชั้นว่าจะไปฟ้องศาลปกครอง

แล้วลุงบอกว่าจะไปฟ้องน่ะ ต้องมีคำฟ้องด้วยวันนี้ฉันก็เลยลองเขียนคำฟ้องมา
แต่ไม่รู้ว่าจะใช้ได้รึเปล่า? ลุงช่วยดูให้ฉันหน่อยได้มั้ยจ๊ะ!?

ได้สิ...ไหนเอามาดูซิ

อืม...เท่าที่ดูเนี่ยก็เกือบครบแล้วนะ มีชื่อและที่อยู่ของผู้ฟ้องคดีก็คือแม่นก
ชื่อและที่อยู่ของหน่วยงานที่แม่นกจะฟ้อง

แล้วแม่นกก็เล่าเรื่องราวที่เกิดขึ้นว่ามันเป็นยังไง ทำไมถึงต้องมาฟ้องแล้วก็ใช้คำสุภาพด้วย
อ้อ!! แต่แม่นกยังไม่ได้เซ็นชื่อในคำฟ้องเลยนะ

ต้องเซ็นชื่อด้วยหรือจ๊ะ งั้น...เดี๋ยวฉันเซ็นเลย
ลุงเป็นธรรมจ๊ะ แล้วเรื่องคำขอล่ะ คำขอที่ชั้นเขียนเนี่ยใช้ได้รึเปล่า

อืม...ลุงก็ไม่แน่ใจเหมือนกันนะ แต่เท่าที่ลุงรู้คำขอเนี่ยจะต้องขอในสิ่งที่ศาลให้ได้ด้วยนะไม่ใช่จะขออะไร ก็ได้ทุกอย่าง

แล้วคำขอของฉันเนี่ยศาลจะให้ได้มั้ยล่ะจ๊ะ?

อืม...เรื่องนี้ลุงก็ไม่แน่ใจนะ เอาอย่างนี้ดีกว่า เดี๋ยวลุงจะพาแม่นกไปปรึกษาที่สำนักงานศาลปกครองดีมั้ย?

ดีจ้ะ!! แล้วเขาจะช่วยเราได้เหรอจ๊ะลุง?

ได้สิแม่นก...ก็ที่สำนักงานศาลปกครองน่ะ เขามีเจ้าหน้าที่คอยให้คำปรึกษาเรื่องเกี่ยวกับคดีปกครองด้วยนะ

อืม..ก็ดีสิจ๊ะลุง งั้นเราไปกันเลยนะจ๊ะ

ตอนที่ 4 แล้วชั้นจะฟ้องที่ไหนล่ะ

ภาพการ์ตูนลุงเป็นธรรม กับข้อความ ตอนที่ 4 แล้วชั้นจะฟ้องที่ไหนล่ะ

รูปภาพ ภาพการสนทนากันระหว่างลุงเป็นธรรม แต่งกายเสื้อเชิตสีแดง กางเกงขายาวสีดำ รูปร่างอ้วน มีหนวด และใส่แว่นตา แม่นก แต่งกายเสื้อแขนสั้นสีส้ม กระโปรงสีม่วง และเจ้าหน้าที่ของศาลปกครอง แต่งกายเสื้อเชิตแขนยาวสีฟ้า


[image: p20-1]

รูปภาพ ภาพที่ตั้งศาลปกครอง

บรื้นๆ...ๆ




[image: p20-2]


คุณลุงกับคุณน้าคงจะเข้าใจเรื่องคำขอในคดีปกครองแล้วนะครับ มีอะไรอยากจะถามเพิ่มเติมมั้ยครับ?





[image: p20-3]


คือ...ฉันน่ะยังสงสัยอีกเรื่องนึงน่ะจ้ะ ว่าถ้าฉันกลับไปแก้คำฟ้องแล้ว เวลาจะมายื่นฟ้องจะต้องทำยังไงบ้างจ๊ะ

[image: p21-1]

พอดีอีก 2-3 วัน ฉันจะเข้ากรุงเทพฯ ถ้าฉันจะเอาคำฟ้องไปยื่นที่กรุงเทพฯ เลยจะได้ไหมจ๊ะ
เพราะที่กรุงเทพฯ ก็มีศาลปกครองเหมือนกันนี่นา





[image: p21-2]

การยื่นฟ้องก็ไม่มีอะไรยุ่งยากหรอกครับคุณน้า เมื่อคุณน้าตรวจคำฟ้องเรียบร้อยแล้ว





[image: p21-3]

ก็เตรียมเอกสารหลักฐานที่เกี่ยวข้องแนบมาพร้อมกับคำฟ้อง
แล้วก็มายื่นฟ้องที่สำนักงานศาลปกครองในวันและเวลาราชการได้เลยครับ


[image: p21-4]

ศาลปกครองมีหลายที่ก็จริงอยู่นะแม่นก แต่ไม่ใช่ว่าจะไปยื่นฟ้องได้ทุกที่นะ
ลองให้พ่อหนุ่มเขาอธิบายให้ฟังสิว่า เราจะไปยื่นฟ้องที่ไหนได้บ้าง





[image: p21-5]

ศาลปกครองมีหลายแห่งทั่วประเทศไทยครับก็คือที่กรุงเทพฯ เชียงใหม่ สงขลา 
นครราชสีมา ขอนแก่น พิษณุโลก ระยอง นครศรีธรรมราช อุดรธานีและอุบลราชธานี





[image: p21-6]

แต่ละแห่งก็มีเขตอำนาจครอบคลุม จังหวัดใกล้เคียงด้วยนะครับ 
แต่เวลาที่เราจะยื่นฟ้องคดี ไม่ใช่ว่าจะยื่นฟ้องที่ศาลไหนก็ได้นะครับ





[image: p21-7]

อ้าว!! ทำไมล่ะ





[image: p21-8]

ก็กฎหมายกำหนดไว้ครับว่า เวลาจะยื่นฟ้องคดีต่อศาลปกครอง คุณน้าจะเลือกได้ 2 ที่ 
คือจะยื่นฟ้องที่ที่คุณน้ามีภูมิลำเนาก็ได้ หรือจะเป็นที่ที่เหตุเกิดขึ้นก็ได้ครับ





[image: p21-9]

อย่างคุณน้าบ้านอยู่ที่นี่คุณน้าจะยื่นฟ้องที่นี่ หรือว่าจะยื่นฟ้องที่ศาลปกครองนครราชสีมา 
ซึ่งเป็นที่ที่เหตุเกิดขึ้นก็ได้ครับ





[image: p21-10]

เข้าใจแล้วล่ะ งั้นฉันก็มายื่นฟ้องที่นี่ดีกว่า ใกล้บ้านกว่า นครราชสีมามันไกลน่ะ

[image: p22-1]

ถ้าแม่นกอยากยื่นฟ้องที่ศาลปกครองนครราชสีมา ก็ส่งคำฟ้องทางไปรษณีย์ลงทะเบียนก็ได้นะ 
เดี๋ยวที่อยู่ก็ให้พ่อหนุ่มเขาจดให้





[image: p22-2]

เออ..ก็สะดวกดีนะ ไม่ต้องไปเอง แค่เป็นคดีความก็เหนื่อยใจจะแย่แล้ว
ถ้ายังต้องเหนื่อยเรื่องเดินทางอีก...มันก็ไม่ไหวเหมือนกันนะพ่อหนุ่ม





[image: p22-3]

ฟ้องศาลปกครองไม่ยุ่งยากหรอกครับคุณน้า ขั้นตอนก็ไม่มีอะไรมากมาย
ถ้าคุณน้าสงสัยอะไรก็ถามเจ้าหน้าที่ได้ครับ เรายินดีให้บริการเสมอ





[image: p22-4]

จ้ะ..ขอบคุณมากนะจ๊ะคุณลุงเป็นธรรม ขอบใจมากนะพ่อหนุ่ม...





[image: p22-5]

รู้อย่างนี้แล้ว...ก็หายกังวลได้แล้วนะแม่นก
พรุ่งนี้จะได้ไปเที่ยวงานประจำปีอย่างสบายใจ

ยินดีครับคุณน้า...

ตอนที่ 5 เตรียมตัวอย่างไรก่อนไปฟ้อง


[image: p23]

ภาพการ์ตูนลุงเป็นธรรม กับข้อความ ตอนที่ 5 เตรียมตัวอย่างไรก่อนไปฟ้อง

[image: p24-1]

เอ...ใช่ที่นี่รึเปล่าจ๊ะพี่

จอดตรงนี้แหละ





[image: p24-2]

ที่ตั้งศาลปกครองเชียงใหม่

ใช่สิ...นี่ไงป้ายเขาเขียนว่า ศาลปกครองเชียงใหม่





[image: p24-3]

สวัสดีครับ มีอะไรให้ผมช่วยมั้ยครับ

รูปภาพ ภาพการสนทนากันระหว่างผู้หญิงสองคน คนหนึ่งเป็นพี่สาวแต่งกายชุดกระโปรงสีชมพู รูปร่างอ้วน ผมหยิก น้องสาวแต่งกายเสื้อแขนสั้นสีชมพู กระโปรงสีเหลือง รูปร่างผอม ผมสั้น และเจ้าหน้าที่ของศาลปกครองแต่งกายเสื้อเชิตแขนยาวสีฟ้า กางเกงขายาวสีน้ำเงิน


[image: p25-1]

คือน้องสาวเค้ามีเรื่องจะฟ้องศาลปกครอง แต่ไม่รู้ว่าจะต้องเตรียมหลักฐานอะไรบ้าง 
ก็เลยพาเค้ามาปรึกษากับเจ้าหน้าที่น่ะค่ะ





[image: p25-2]

ได้ครับ...มีอะไรสงสัย ก็สอบถามได้เลยครับ





[image: p25-3]

คือ...ตอนนี้กำลังเตรียมหลักฐานที่จะมายื่นฟ้องศาลปกครองน่ะค่ะ
เขียนคำฟ้องเสร็จแล้วแต่ไม่รู้ว่านอกจากคำฟ้องแล้วต้องเตรียมอะไรมาอีกบ้างคะ





[image: p25-4]

ถ้าคุณมีเอกสารหลักฐานอะไรที่เกี่ยวข้องกับการฟ้องในคดีนี้ และคุณคิดว่าจะเป็นประโยชน์กับศาลในการแสวงหาข้อเท็จจริง คุณก็ต้องส่งเอกสาร หลักฐานนั้นๆ ให้ศาลด้วยครับ แล้วก็ต้องทำสำเนาพยานหลักฐานและคำฟ้องเท่าจำนวนผู้ถูกฟ้องคดีด้วยนะครับ





[image: p25-5]

อย่างงี้ถ้าดิฉันจะฟ้องหน่วยงาน อธิบดีและเจ้าหน้าที่ 
ดิฉันก็ต้องทำสำเนาคำฟ้องกับพยานหลักฐานเพิ่มอีก 3 ชุด ใช่มั้ยคะ

[image: p26-1]

ใช่แล้วครับ อีกอย่างนะครับถ้าคดีที่คุณจะฟ้องเป็นการฟ้องให้ทางราชการชดใช้ค่าเสียหายหรือส่งมอบทรัพย์สิน คุณจะต้องเสียค่าธรรมเนียมศาลในอัตราตามบัญชีท้ายประมวลกฎหมายวิธีพิจารณาความแพ่ง





[image: p26-2]

ซึ่งกำหนดไว้สำหรับคดีฟ้องขอปลดเปลื้องทุกข์อันคำนวณเป็นราคาได้ ซึ่งในปัจจุบันคิดในอัตราร้อยละ 2 ของทุนทรัพย์แต่ไม่เกินสองแสนบาทครับ





[image: p26-3]

แต่ค่าธรรมเนียมในส่วนนี้ ถ้าคุณชนะคดี ศาลก็จะคืนค่าธรรมเนียม ให้ทั้งหมดหรือบางส่วนตามส่วนของการชนะคดีด้วยนะครับ

แล้วค่าธรรมเนียมศาลจะต้องชำระเมื่อไหร่คะ





[image: p26-4]

ก็ชำระในวันที่คุณช่อเอื้องมายื่นฟ้องคดีนั่นล่ะครับ จะชำระเป็นเงินสดหรือเช็คซึ่งธนาคารรับรอง ตั๋วแลกเงิน หรือดราฟธนาคารก็ได้ครับ





[image: p26-5]

สั่งจ่ายในนามเงินค่าธรรมเนียมและเงินค่าปรับของสำนักงานศาลปกครองนะครับ

เข้าใจแล้วล่ะค่ะ ขอบคุณมากนะคะที่อธิบายให้ฟัง





[image: p26-6]

ยินดีครับ

ก็ที่ศาลปกครองน่ะ เค้าก็เต็มใจให้บริการแบบนี้ล่ะ

ตอนที่ 6 ขอเวลาอีกหน่อย


[image: p27]

ภาพการ์ตูนลุงเป็นธรรม กับข้อความ ตอนที่ 6 ขอเวลาอีกหน่อย

รูปภาพ ภาพการสนทนากันระหว่างลุงเป็นธรรม แต่งกายเสื้อเชิตสีแดง กางเกงขายาวสีดำ รูปร่างอ้วน มีหนวด และใส่แว่นตา


ปราณี แต่งกายชุดผู้ป่วยสีฟ้า และดาวลูกสาวของปราณี แต่งกายเสื้อแขนสั้นสีชมพู กระโปรงสีม่วง

[image: p28-1]

บรื้น!! บรื้น!! ภาพการจราจรบนท้องถนน





[image: p28-2]

โอ๊ย...กรุงเทพฯ เดี๋ยวนี้ทำไมมันวุ่นวายอย่างนี้นะ





[image: p28-3]

บ่นอะไรอยู่คนเดียวละลุงเป็นธรรม!? แล้วนี่ลุงมารอนานรึยังคะ





[image: p28-4]

ไม่นานหรอก กรุงเทพฯ นี่รถมันมากขึ้นทุกวันนะ ตึกรามบ้านช่องก็ดูแออัดไปหมด...
พูดถึงเรื่องตึก เป็นยังไงล่ะแม่เรา ปัญหามันหนักหนาเลยเรอะ!?





[image: p28-5]

เรื่องมันยาวค่ะลุง...ลุงคุยกับแม่เองดีกว่า ไปกันเลยมั้ยคะ!?

ไปสิ

[image: p29-0]

บรื้น...ๆๆ





[image: p29-1]

ว่าไง..ปราณี ถึงกับล้มหมอนนอนเสื่อเลยเรอะ?!!





[image: p29-2]

เรื่องตึกแถวของชั้นน่ะ คณะกรรมการท่านยกอุทธรณ์แล้ว
แล้วเจ้าหน้าที่ก็มาบอกอีกว่าถ้าเราไม่ยอมรื้อตึก เขาจะมารื้อเอง เราไม่ได้ทำอะไรผิดซะหน่อยนะพี่





[image: p29-3]

ถ้าเราไม่ผิด ก็ไปยื่นฟ้องศาลปกครองสิ แล้วก็ขอให้ศาลมีคำสั่งระงับการรื้อถอนไว้ชั่วคราวก่อนจนกว่าศาลจะพิพากษา ที่เรียกว่าการทุเลาการบังคับตามสั่งทางปกครองไงล่ะ

[image: p30-1]

ทุเลาการบังคับตามคำสั่งหมายถึงยังไงเหรอคะลุง?





[image: p30-2]

การทุเลาการบังคับเป็นส่วนหนึ่งของวิธีการชั่วคราวก่อนการพิพากษานะดาว 
วิธีการชั่วคราวก่อนการพิพากษา เป็นสิ่งที่ศาลกำหนดให้เพื่อบรรเทาความเดือดร้อน
ระหว่างที่ศาลยังไม่พิพากษา





[image: p30-3]

นั่นคือถ้าผู้ฟ้องคดีเห็นว่าความเดือดร้อนนั้นอาจจะเกิดขึ้นก่อนที่ศาลจะมีคำพิพากษา
ก็สามารถยื่นคำขอให้ศาลกำหนดวิธีการชั่วคราว เพื่อบรรเทาความเดือดร้อนนั้นได้ก่อน...





[image: p30-4]

แล้ว...วิธีการชั่วคราวมีกี่แบบล่ะคะลุง?





[image: p30-5]


วิธีการชั่วคราวมี 2 แบบนะดาว แบบแรกก็คือ...
แบบที่ลุงจะให้แม่ของดาวไปยื่นคำขอนั่นแหละ 
คือขอให้มีการทุเลาการบังคับตามคำสั่ง





[image: p30-6]

นั่นก็คือขอให้ศาลสั่งให้เจ้าหน้าที่ชะลอการรื้อตึกตามคำสั่งนั้นไว้ก่อน 
กับอีกแบบนึง ก็คือขอให้ศาลกำหนด วิธีการอื่นๆ เพื่อบรรเทาทุกข์ชั่วคราวก่อน...





[image: p30-7]

ได้ฟังแบบนี้แล้วก็ค่อยหายกังวลหน่อย ยังไงเราก็ยังพอมีทางออก...





[image: p30-8]


แล้วชั้นจะให้ดาวปรึกษาพี่ว่าจะเขียนคำฟ้อง และคำขอทุเลาการบังคับยังไงก็แล้วกันนะจ๊ะ

ได้สิ

ตอนที่ 7 ก่อนจะสายเกินไป


[image: p31]

ภาพการ์ตูนลุงเป็นธรรม กับข้อความ ตอนที่ 7 ก่อนจะสายเกินไป

รูปภาพ ภาพการสนทนากันระหว่างลุงเป็นธรรม แต่งกายเสื้อเชิตสีแดง กางเกงขายาวสีดำ รูปร่างอ้วน มีหนวด และใส่แว่นตา


แม่นก แต่งกายเสื้อแขนสั้นสีส้ม กระโปรงสีม่วง และชัย แต่งกายยืดแขนสั้นสีน้ำเงิน

[image: p32-1]

อ้าว! แม่นก ชัย มานั่งทำอะไรกันอยู่ตรงนี้ พระฉันเสร็จแล้ว จะให้พรแล้วนะ





[image: p32-2]

เจอพ่อชัยเค้าโดยบังเอิญ ไม่ได้เห็นกันตั้งนาน ก็เลยคุยกันหน่อยน่ะจ้ะ 
ลุงเป็นธรรม เออ! นี่ชัยมีอะไรก็ปรึกษาลุงเป็นธรรมเค้าสิ เผื่อจะช่วยได้





[image: p32-3]

ครับ ก็เรื่องที่ผมไปอุทธรณ์คำสั่งลงโทษไล่ออกจากราชการไว้น่ะครับลุง 
ตอนนั้นพอยื่นแล้ว ผมรออยู่ตั้งหลายวันก็ไม่เห็นตอบมา





[image: p32-4]

พอผมไปอยู่ต่างจังหวัดแล้ว เค้าถึงตอบมาว่าให้ยกอุทธรณ์ 
ตั้งแต่เมื่อ 3 เดือนที่แล้วโน่นที่บ้านผมก็ไม่รู้เรื่อง เซ็นรับไว้แล้วก็ไม่บอก 
เนี่ยถ้าเมื่อคืนนี้ผมไม่เจอจดหมายเข้านะก็คงไม่รู้เรื่องหรอก

ให้ยกอุทธรณ์ยังงี้ก็เท่ากับว่าชัยต้องออกจากราชการจริงๆ น่ะสิ

ผมก็เลยคิดว่าจะไปยื่นฟ้องศาลปกครอง ขอให้ศาลเพิกถอนคำสั่งไล่ผมออกจากราชการน่ะครับ 
เพราะผมไม่ได้ทำอะไรผิด

แต่ลุงว่านี่มันเกินเวลาที่จะฟ้องได้แล้วนะชัย เรื่องการฟ้องขอให้เพิกถอนคำสั่งทางปกครองแบบนี้ 
จะต้องฟ้องภายใน 90 วัน นับตั้งแต่วันที่ชัยรู้ผลพิจารณาอุทธรณ์

ก็ตั้งแต่เมื่อมีคนที่บ้านเซ็นรับไว้แล้วนั่นแหละ ถือว่าชัยได้รับแล้ว ศาลก็จะนับอายุความจากวันนั้น

อ้าว! งั้นอย่างงี้ผมก็หมดสิทธิ์ฟ้องศาลปกครองน่ะสิครับลุง

ลุงก็คิดว่าอย่างงั้นนะ จริงๆ แล้วถ้าชัยจะไปทำงานที่อื่นนานๆ 
ก็ควรจะแจ้งเปลี่ยนที่อยู่กับหน่วยงานที่เราติดต่อด้วยนะ

เวลามีเรื่องอะไรเค้าจะได้ส่งจดหมายไปถูกที่ ชัยก็จะได้รู้เรื่องก่อนที่ทุกอย่างมันจะสายเกินไป

ครับ ครั้งนี้เป็นบทเรียนสำคัญของผมจริงๆ

อย่าคิดมากไปเลยนะชัย ไป..ไป ไปรับน้ำมนต์จากพระกันดีกว่าจะได้สบายใจขึ้น

ตอนที่ 8 ที่นาของลุงคล้าย


[image: p34]

ภาพการ์ตูนลุงเป็นธรรม กับข้อความ ตอนที่ 8 ที่นาของลุงคล้าย

รูปภาพ ภาพการสนทนากันระหว่างลุงเป็นธรรม แต่งกายเสื้อเชิตสีแดง กางเกงขายาวสีดำ รูปร่างอ้วน มีหนวด และใส่แว่นตา


และคล้าย เจ้าของที่นา แต่งกายเสื้อแขนสั้น และกางเกงขาสั้นสีน้ำเงิน มีผ้าคาดศีรษะ

ณ ที่นาของนายคล้าย

ว่าไงคล้าย มายืนทำอะไรตรงนี้ล่ะ

ฉันมายืนดูที่นาของฉันน่ะ...เพราะอีกหน่อย
มันก็จะไม่ได้เป็นของฉันแล้ว นึกๆ ไปก็ใจหายนะ





[image: p35-3]

เอาน่ะ คิดซะว่าทำเพื่อประโยชน์ส่วนรวมก็แล้วกันนะคล้าย 
หลวงเค้าก็ให้เงินเวนคืนมาไม่ใช่เหรอ

ชั้นน่ะก็เข้าใจดีอยู่หรอกนะพี่เป็นธรรม ไอ้เรื่องประโยชน์ส่วนรวมเนี่ย 
แต่เงินค่าเวนคืนที่เค้าให้มานี่น่ะสิ มันน้อยเหลือเกิน

เรื่องนี้มันยังพอมีทางอยู่นะคล้าย เท่าที่พี่รู้นะกฎหมายเค้าบอกว่าถ้าเราไม่พอใจเรื่องค่าทดแทนที่ดินที่ถูกเวนคืน 
ก็ให้ไปอุทธรณ์กับรัฐมนตรีภายใน 60 วัน นะ...คล้าย นับตั้งแต่วันนี้แหละวันที่เราได้รับแจ้งให้ไปรับเงิน

แต่ถ้าครบเวลาแล้วทางการยังเงียบอยู่อีก คล้ายก็เอาเรื่องนี้ไปฟ้องศาลปกครองได้เลย 
ให้ศาลพิจารณากำหนดค่าทดแทนให้ใหม่ แต่คล้ายต้องฟ้องศาลภายใน 1 ปีนะ

1 ปี แล้วชั้นจะนับยังไงล่ะ

ก็นับตั้งแต่วันรุ่งขึ้น หลังจากครบ 60 วันที่คล้ายรอคำตอบจากทางการนั่นแหละ 
นับจากวันนั้นล่ะไปอีก 1 ปี

อ้าว! แล้วถ้าเกิดทางการเค้าตอบมาภายใน 60 วัน 
แล้วเค้าบอกว่าเงินที่ให้น่ะก็เหมาะสมอยู่แล้วล่ะพี่เป็นธรรม 
ชั้นจะทำยังไง จะฟ้องศาลได้มั้ยล่ะ

กรณีนี้ก็ฟ้องได้เหมือนกัน ฟ้องขอให้ศาลพิจารณาค่าทดแทนให้ใหม่ เวลายื่นฟ้องก็ภายใน 1 ปีเหมือนกันนะ 
แต่คล้ายต้องนับเวลาจากวันที่คล้ายได้รับแจ้งผลว่ารัฐมนตรีวินิจฉัยว่ายังไง นับจากวันนั้นแหละไป 1 ปี 
แต่ยังไงพี่ว่าคล้ายไปรับเงินที่หลวงเค้าให้มาก่อนดีมั้ยล่ะ





[image: p36-6]

อ้าว! ชั้นรับเงินมาก่อนได้ด้วยเหรอจ๊ะ ก็เรื่องฟ้องร้องมันยังไม่เสร็จเลยนี่

ได้สิคล้าย เงินที่หลวงเค้ากำหนดให้น่ะ ไปรับมาก่อนได้เลยไม่ต้องรอให้เรื่องมันเสร็จก่อนหรอก 
ไปมั้ยล่ะพี่จะพาไป

ไปสิ ขอบคุณมากนะพี่เป็นธรรม


37

ตอนที่ 9 ไม่คัดค้านต้องบอก

ภาพการ์ตูนลุงเป็นธรรม กับข้อความ ตอนที่ 9 ไม่คัดค้านต้องบอก



38

รูปภาพ ภาพการสนทนากันระหว่างลุงเป็นธรรม แต่งกายเสื้อเชิตสีแดง กางเกงขายาวสีดำ รูปร่างอ้วน มีหนวด และใส่แว่นตา และคุณหมอ แต่งกายชุดหมอสีขาว

โรงพยาบาล

ดูแล้วสุขภาพของลุงเป็นธรรม ไม่มีอะไรน่าเป็นห่วงนะครับ 
ลุงยังแข็งแรงดี แต่ยังไงก็ต้องระวังเรื่องไขมันนิดนึงนะครับ

ขอบคุณมากนะหมอ ว่าแต่หมอเถอะ ดูหน้าตาไม่ค่อยสบายเลย เป็นอะไรรึเปล่า

ผมมีปัญหาฟ้องร้องนิดหน่อยน่ะครับลุง ตอนนี้เรื่องอยู่ที่ศาลปกครอง

อ้าว! เรอะ แล้วตอนนี้เรื่องของหมอไปถึงขั้นตอนไหนแล้วล่ะ

[image: p39-1]

ผมยื่นคำฟ้องไปแล้วครับ แล้วศาลก็ให้ผู้ถูกฟ้องคดีทำคำให้การส่งให้ศาลแล้ว 
แล้วศาลก็ส่งสำเนาคำให้การมาให้ผม

แล้วเห็นแจ้งมาว่าให้ผมดูว่าจะคัดค้านหรือยอมรับคำให้การของผู้ถูกฟ้องคดีภายใน 30 วัน 
นับตั้งแต่วันที่ได้รับสำเนาคำให้การน่ะครับ

อืมม...ใช่แล้ว ถ้าหมอมีประเด็นอะไรจะคัดค้าน หมอก็จะต้องทำคัดค้านคำ
ให้การส่งกลับไปให้ศาลภายในเวลาที่ศาลกำหนดนะ

ผมยังไม่เห็นด้วยกับคำให้การแต่ผมก็ไม่มีข้อคัดค้านเพิ่มเติมน่ะครับ 
ถ้างั้น ผมก็ไม่ต้องทำอะไรใช่มั้ยครับ





[image: p39-5]

เอ้ย...ไม่ใช่นะหมอ ถึงหมอไม่คัดค้านหมอก็อยู่เฉยๆ ไม่ได้นะ 
หมอต้องแจ้งให้ศาลทราบว่าหมอยังประสงค์จะให้ศาลพิจารณาพิพากษาคดีต่อไป 
แล้วก็ต้องแจ้งภายใน 30 วันด้วยนะ ถ้าไม่อย่างนั้นศาลอาจจะมีคำสั่งจำหน่ายคดีของหมอ

อ้าว! เหรอครับ นี่ถ้าลุงเป็นธรรมไม่บอกผม คดีของผมก็คงจะยุติเพียงแค่นี้ล่ะสิครับ 
ยังไม่ทันได้รู้ผลเลย งั้นเดี๋ยวผมโทรศัพท์ไปแจ้งที่ศาลได้มั้ยครับ จะได้ไม่ต้องเสียเวลาเดินทางไปศาลอีก

ก็ไม่ได้อีกล่ะหมอ การแจ้งความประสงค์ของหมอ จะต้องแจ้งเป็นหนังสือเท่านั้นนะ

งั้นผมก็ต้องรีบทำหนังสือแล้วสิครับ เดี๋ยวไม่ทันเวลา

ลุงก็ว่าอย่างงั้นแหละ ไม่รบกวนเวลาของหมอแล้วล่ะ ลุงไปก่อนล่ะนะ



40

[image: p40]

ครับ ขอบคุณมากนะครับ ลุงเป็นธรรม โชคดีครับลุง

เช่นกันหมอ

ตอนที่ 10 ทำตามขั้นตอนดีกว่า...สบายใจ

ภาพการ์ตูนลุงเป็นธรรม กับข้อความ ตอนที่ 10 ทำตามขั้นตอนดีกว่า...สบายใจ

รูปภาพ ภาพการสนทนากันระหว่างลุงเป็นธรรม แต่งกายเสื้อเชิตสีแดง กางเกงขายาวสีดำ รูปร่างอ้วน มีหนวด และใส่แว่นตาและ แม่นก แต่งกายเสื้อแขนสั้นสีส้ม กระโปรงสีม่วง

บ้านคุณนายนก...

แม่นก...แม่นก...เสร็จหรือยังล่ะ? เดี๋ยวไม่ทันนะ!!

เสร็จแล้วจ้ะลุงเป็นธรรม ว่าแต่...วันนี้เป็นคดีของคนอื่นเค้า เราจะเข้าไปฟังได้เหรอจ๊ะ

ได้สิ...การพิจารณาคดีของศาลปกครองน่ะ เปิดโอกาสให้คนที่สนใจเข้าฟังได้ ยกเว้นบางคดีที่ศาลจะสั่งว่าเป็นเรื่องลับ

แล้วเรื่องที่เราจะไปฟังวันนี้ เป็นเรื่องอะไรล่ะจ๊ะลุงเป็นธรรม…

ก็เรื่องของกำนันพูนที่ไปฟ้องศาลปกครองขอให้เพิกถอนคำสั่งที่ปลดกำนันออกจากตำแหน่งไงล่ะ

แล้วเรื่องมันไปยังไงมายังไงล่ะ ถึงกับต้องขึ้นโรงขึ้นศาล

ก็อยู่ดีๆ กำนันแกก็ได้รับคำสั่งของผู้ว่าปลดแกออกจากตำแหน่ง ทีนี้แกก็เลยไปร้องทุกข์ตามลำดับ
เรื่องน่ะก็ไปถึงกรมการปกครอง เค้าก็ตรวจสอบแล้วพบว่า

คณะกรรมการที่สอบสวนกำนันเรื่องวินัยไม่ได้เรียกกำนันมารับทราบข้อกล่าวหา 
และสรุปพยานหลักฐานที่สนับสนุนข้อกล่าวหานั้น...ก่อนที่จะให้ผู้ว่าออกคำสั่งปลด

ฟังดูคณะกรรมการสอบสวนก็ทำไม่ค่อยถูกนะ แล้วทีนี้เป็นยังไงต่อล่ะ

กรมการปกครองเค้าก็เลยสั่งผู้ว่าให้แจ้งคณะกรรมการสอบสวนชุดนั้นน่ะ
ทำบันทึกการแจ้งและรับทราบข้อกล่าวหา

และสรุปพยานหลักฐานส่งไปให้กำนันเค้า ก็คือทำย้อนหลังนั่นล่ะ
กำนันได้รับแล้วก็เซ็นรับทราบ แล้วก็เลยส่งคืนไป

[image: p44-2]

แล้วยังไงต่อล่ะจ๊ะ? ลุงเป็นธรรม

พอคณะกรรมการสอบสวนเค้าได้รับแล้วก็ส่งเรื่องต่อไปให้กรมการปกครอง ทีนี้กรมการปกครองพิจารณาแล้ว ก็เห็นด้วยกับคณะกรรมการ ก็เลยให้ยกคำร้องทุกข์ของกำนัน กำนันแกก็เลยมาฟ้องศาลปกครองยังไงล่ะ





[image: p44-3]

อ๋อ!! งั้นวันนี้ที่เราจะไปฟังก็คือไปฟังว่าศาลท่านจะพิจารณาเรื่องนี้ว่ายังไง ใช่มั้ยล่ะจ๊ะ?

ใช่แล้วแม่นก นี่ก็ใกล้เวลาแล้ว แต่เราก็ใกล้จะถึงศาลปกครองแล้วล่ะ คงไปทัน...

ปรื้นๆๆ ปรื้น...!!

[image: p45-1]

จริงๆ แล้ว ขึ้นศาลก็ไม่น่ากลัวเลยนะ... ลุงเป็นธรรม

เห็นมั้ยล่ะ...ชั้นบอกแม่นกแล้ว นอกจากไม่น่ากลัวแล้ว ยังได้ประโยชน์ด้วยนะ 
ดูอย่างคดีของกำนันวันนี้สิ ในที่สุดศาลก็พิพากษาให้เพิกถอนคำสั่งปลด
เพราะเห็นว่าคณะกรรมการสอบสวนทำไม่ถูกต้อง

เรื่องที่ไม่ได้ให้กำนันแกเซ็นรับทราบข้อกล่าวหาก่อนจะออกคำสั่งปลดนั่นล่ะ 
จริงๆ แล้วถ้าคณะกรรมการสอบสวนรู้ว่าทำไม่ครบตามขั้นตอน 
แต่ออกคำสั่งไปแล้ว ก็ต้องยกเลิกคำสั่งนั้นก่อน แล้วย้อนมาทำให้ครบขั้นตอนแล้วถึงออกคำสั่งใหม่ 
ไม่ใช่มาทำย้อนหลังกันแบบนี้

ก็นี่ล่ะน้า... เรื่องอะไรที่เค้ามีกฎระเบียบกำหนดไว้ก็ต้องทำตาม จะได้ไม่มีปัญหาทีหลังเหมือนเรื่องนี้

ตอนที่ 11 นามสกุลซ้ำกัน...ทำไงดี?

[image: p46]

ภาพการ์ตูนลุงเป็นธรรม กับข้อความ ตอนที่ 11 นามสกุลซ้ำกัน...ทำไงดี?

รูปภาพ ภาพการสนทนากันระหว่างโกเตี่ยม คนจีนเจ้าของร้านกาแฟ ที่แต่งกายเสื้อยืดสีชมพู กางเกงสีดำ มีผ้าสีขาวคาดศีรษะ และมีผ้ากั้นเปลื้อนสีขาวคาดเอว และผู้ชายเจ้าของนามสกุลที่มีคนนามสกุลซ้ำกัน ที่แต่งกายเสื้อยืดสีเหลือง กางเกงสีชมพู

รูปภาพ ภาพร้านกาแฟโกเตี่ยม

แล้วทีนี้...ลื้อทำยังต่อไปพอรู้ว่ามีคนนามสกุลซ้ำกันกับลื้อน่ะ

ฉันก็แจ้งอำเภอ ขอให้เพิกถอนนามสกุลที่ซ้ำกับฉันน่ะสิ แต่นายทะเบียนบอกว่าเขาทำไม่ได้
เพราะว่ากฎหมายที่เกี่ยวกับเรื่องนี้ไม่ได้ให้อำนาจเขาไว้ ก็เลยเพิกถอนการจดทะเบียนนามสกุลนี้ไม่ได้

อ้าว! ยังงี้ลื้อก็ต้องใช้นามสกุลร่วมกับคนที่ลื้อไม่รู้จักไปตลอดชีวิตน่ะสิ...

ก็เกือบไปเหมือนกันล่ะโก ตอนแรกฉันก็ไม่รู้จะทำยังไงเหมือนกัน 
ดีนะที่ลุงเป็นธรรมแนะนำให้ฉันไปปรึกษาที่สำนักงานศาลปกครอง 
ทางเจ้าหน้าที่เขาบอกว่า เคยมีคดีทำนองนี้เกิดขึ้นเหมือนกัน

[image: p48-1]

แล้วศาลว่ายังไงล่ะ


ศาลก็วินิจฉัยว่า เมื่อกฎหมายเฉพาะเรื่องนามสกุลไม่ได้ให้อำนาจนายทะเบียนเพิกถอนนามสกุลที่ซ้ำกันไว้

นายทะเบียนก็ต้องเอากฎหมายที่ว่าด้วยการปฏิบัติราชการของเจ้าหน้าที่ ซึ่งเป็นกฎหมายทั่วไปมาใช้แทน ที่เค้าเรียก พ.ร.บ. วิธีปฏิบัติราชการทางปกครอง พ.ศ. 2539 น่ะโก





[image: p48-3]

ก็นั่นล่ะ พอเอากฎหมายฉบับนี้มาใช้แล้วในกฎหมายเค้าบอกว่า เจ้าหน้าที่มีอำนาจเพิกถอนคำสั่ง เพราะงั้นนายทะเบียนก็มีอำนาจเพิกถอนคำสั่งที่อนุญาตให้จดทะเบียนนามสกุลที่ซ้ำได้

ทีนี้พอมันเป็นแบบนี้ ก็เลยถือว่า...นายทะเบียนมีอำนาจตามกฎหมายแต่ไม่ได้ทำหน้าที่ เป็นการละเลยต่อหน้าที่ยังไงล่ะศาลก็เลยพิพากษาให้นายทะเบียนเพิกถอนนามสกุลที่ซ้ำกันกับของเจ้าโจน่ะภายใน 30 วัน...

[image: p49-1]

อ๋อ...อย่างงี้นี่เอง เรื่องกฎหมายนี่ซับซ้อน เข้าใจยากจริงๆ นะ...

แต่ถ้าเราพยายามทำความเข้าใจก็จะมีประโยชน์กับเรามากนะ

ใช่ ใช่! เหมือนกับที่มันมีประโยชน์กับชั้นตอนนี้ไงล่ะ

ตอนที่ 12 น้ำเสีย...ไม่เพลียใจ

[image: p50]

ภาพการ์ตูนลุงเป็นธรรม กับข้อความ ตอนที่ 12 น้ำเสีย...ไม่เพลียใจ

รูปภาพ ภาพการสนทนากันระหว่างลุงเป็นธรรม แต่งกายเสื้อเชิตสีแดง กางเกงขายาวสีดำ รูปร่างอ้วน มีหนวด และใส่แว่นตา


ทิดป๊อก หนุ่มรูปร่างสันทัด ใส่เสื้อสีเหลือง กางเกงขายาวสีดำ และเพื่อนของทิดป๊อกใส่เสื้อสีชมพู กางเกงสีม่วง

ตอนเย็นวันหนึ่ง...

เอ้า! ฉลองกันหน่อยวันนี้วันดีนะเนี่ย พวกเราจะได้อยู่กันอย่างสบายใจซะที...

ก็ต้องยกความดีให้ทิดป๊อกน่ะแหละที่ช่วยจัดการทุกอย่างจนเรียบร้อย

อะไรเรียบร้อยเรอะพวกหนุ่มๆ แล้วนี่เลี้ยงฉลองอะไรกันล่ะ...!?

ก็เรื่องที่ลุงแนะนำให้พวกเราไปฟ้องศาลปกครองนั่นล่ะจ้ะ ศาลเพิ่งตัดสินวันนี้เองว่า ให้ อบต. จัดการเรื่องน้ำเสียให้เรียบร้อย

เหรอ...แล้วศาลว่ายังไงบ้างล่ะ เล่าให้ลุงฟังหน่อยสิ

ศาลก็ว่าที่ฟาร์มหมูของเสี่ยไช้ปล่อยน้ำเสียลงในนากับในคลอง ทำให้น้ำในคลองเน่าเสียจนเราใช้น้ำกันไม่ได้ถือว่าเป็นเหตุรำคาญ ซึ่งเรื่องแบบนี้ อบต.มีหน้าที่ต้องออกคำสั่งเป็นหนังสือให้เสี่ยไช้หยุดปล่อยน้ำเสียซะเพื่อเป็นการระงับเหตุรำคาญอันนี้

แล้วศาลก็ยังบอกต่อไปอีกด้วยนะว่าถ้าเสี่ยไช่ไม่จัดการตามที่อบต.สั่ง อบต.ก็มีอำนาจจัดการเองได้เลยแล้วเสี่ยไช้ต้องเป็นคนเสียค่าใช้จ่ายให้ด้วย

เออ...แต่ที่ผ่านมาอบต. เค้าก็ไม่เห็นจัดการอะไรเลยนี่

ก็ใช่สิลุง ศาลถึงบอกว่า ที่ อบต. ไม่จัดการแก้ไขความเดือดร้อนเรื่องนี้ให้พวกเรา ถือว่าเป็นการละเลยต่อหน้าที่ตามที่กฎหมายกำหนด

ศาลก็เลยพิพากษาให้ อบต.ออกคำสั่ง และกำหนดวิธีการให้เสี่ยไช้จัดการเรื่องน้ำเสียภายในเวลาที่ศาลกำหนดด้วยนะ

[image: p53-1]

ก็นี่ล่ะ เราถึงมาฉลองกันอยู่นี่ไง ลุงเป็นธรรม...ที่ลุงเคยบอกชั้นว่าศาลปกครองตั้งขึ้นมาเพื่อปกป้องคุ้มครองสิทธิของประชาชนตอนนั้นชั้นฟังแล้ว ก็ไม่ได้รู้สึกอะไรหรอก มันต้องรอให้เจอกับตัวเองก่อนแบบนี้ล่ะ แล้วถึงจะเข้าใจจริงๆ





[image: p53-2]

เห็นมั้ยล่ะ ลุงบอกแล้วว่าศาลปกครองน่ะตั้งขึ้นมาเพื่อสร้างความเป็นธรรมในสังคมจริงๆ

ตอนที่ 13 หัวอกแม่

ภาพการ์ตูนลุงเป็นธรรม กับข้อความ ตอนที่ 13 หัวอกแม่



55

รูปภาพ ภาพการสนทนากันระหว่างลุงเป็นธรรม แต่งกายเสื้อเชิตสีแดง กางเกงขายาวสีดำ รูปร่างอ้วน มีหนวด และใส่แว่นตา


และเจ้าหน้าที่ของศาลปกครอง ใส่เสื้อเชิตสีฟ้า กางเกงขายาวสีม่วง และคุณป้าที่ลูกชายถูกตำรวจจับ รูปร่างอ้วน ใส่เสื้อสีเหลือง ผมหยิกยาว

[image: p55-1]

รูปภาพ ภาพศาลปกครอง

แล้วงานจะเริ่มตั้งแต่กี่โมงล่ะครับลุง !?

ก็สายๆ ล่ะคุณปรีดาประมาณ 8 โมงเช้าเที่ยงๆ ก็เสร็จแล้วล่ะ...

ครับๆ วันนั้นผมว่าพอดี ผมจะไปแต่เช้าเลยครับ แล้วผมต้องเตรียมอะไรไปมั้ยครับ...!?

ไม่ต้องเตรียมอะไรหรอกคุณปรีดาก็งานบุญธรรมดา แค่...

กริ๊ง!! กริ๊ง!! กริ๊ง!

สวัสดีครับ สำนักงานศาลปกครองครับ

ช่วยฉันด้วยค่ะ ช่วยฉันด้วย...!?

ใจเย็นๆ ครับคุณป้า มีอะไรค่อยพูดค่อยจากัน...

ลูกชายฉันตอนนี้อยู่ในคุกจะขอประกันตัวตำรวจเค้าไม่ยอม

คนที่โรงพักเค้าบอกว่า ให้ชั้นลองโทรมาปรึกษาที่นี่ดูว่าชั้นจะฟ้องขอให้ศาลปกครองสั่งตำรวจให้ประกันตัวลูกชายชั้นได้หรือเปล่า

คุณป้า ผมเห็นใจคุณป้าจริงๆ นะครับแต่ผมเกรงว่าศาลปกครองคงจะช่วยเรื่องนี้ไม่ได้ครับ...

อ้าว!! ช่วยไม่ได้หรอกเหรอ

ครับ แต่ถ้าเป็นเรื่องที่คุณป้ายื่นขอประกันตัวลูกชายไปแล้ว แต่ตำรวจเค้าไม่ยอมพิจารณาให้หรือพิจารณาให้ล่าช้าเกินสมควร เรื่องแบบนี้ยื่นฟ้องต่อศาลปกครองได้ครับ ขอให้ศาลสั่งให้ตำรวจพิจารณาคำขอให้เร็วขึ้นก็ได้




[image: p57-5]

จ้ะ แต่ยังไงก็ขอบใจนะจ๊ะที่รับฟัง

ครับ...ยินดีครับคุณป้า สวัสดีครับ...

แกร๊ก!!

ขอโทษด้วยนะครับ ลุงเป็นธรรมงานผมก็อย่างงี้แหละครับ

ไม่เป็นไรหรอก คุณปรีดา

ครับ...งั้นเรามาว่าเรื่องของเราต่อดีมั้ยครับ ตกลงว่าวันงานผมจะไปแต่เช้า ประมาณ 8 โมงเช้านะครับลุง

ตอนที่ 14 สองแถวมหาสนุก

[image: p59]

ภาพการ์ตูนลุงเป็นธรรม กับข้อความ ตอนที่ 14 สองแถวมหาสนุก

รูปภาพ ภาพการสนทนากันระหว่างลุงเป็นธรรม แต่งกายเสื้อเชิตสีแดง กางเกงขายาวสีดำ รูปร่างอ้วน มีหนวด และใส่แว่นตา


จ่อย กระเป๋ารถสองแถว รูปร่างผอม ผมสีทอง ใส่เสื้อสีเหลือง กางเกงขาสั้นสี้ม่วง มีกระเป๋าเก็บเงินคาดไว้ที่เอว และคนขับรถสองแถวใส่เสื้อสีฟ้า กางเกงสีน้ำเงิน

จอดด้วยเพ่! จอดดดดด...คนลง

เย็นไว้เพ่... เย็นไว้... ค่อยๆ ลง

[image: p60-3]

อ้าว... ลุงเป็นธรรม หวัดดีคร้าบบ...ไปไหนมาคร้าบบบบบบเนี่ย

ว่าจะไปตลาดหน่อยน่ะจ่อย... แหม...คึกคักแต่เช้าเชียวนะ

[image: p61-1]

บริการคือน้ำใจ แต่กำไรเป็นของเราคร้าบบบลุง

แต่ยังไงก็อย่าเอากำไรมากแล้วกันนะ ไอ้จ่อยเอ๊ย... ลุงจะไม่มีเงินจ่าย

ลูกพี่ผมน่ะ...เอากำไรกับใครเป็นซะที่ไหนล่ะลุง ไม่งั้นน่ะขับเบนซ์ไปแล้วไม่มาขับสองแถวอยู่อย่างงี้หรอก่

ทำมาหากินสุจริตน่ะ อีกหน่อยก็รวย เออ...ว่าแต่

เอี๊ยด!! โครม!!

[image: p62-1]

โห่! พี่ ยุบเลย รถใครอ่ะมาชน อ้าว! รถราชการนี่หว่า





[image: p62-2]

ขับรถงี้ได้ไง ยังงี้มันต้องฟ้องเรียกค่าเสียหาย

ใช่ ใช่พี่ ยังงี้มันต้องฟ้องชั้นเคยได้ยินเค้าคุยๆ กันว่าเรื่องราชการกับประชาชนน่ะ ต้องฟ้องศาลปกครองใช่มั้ยลุง

ใจเย็นๆ ก่อนทั้งสองคน ลุงว่าเรื่องนี้ฟ้องศาลปกครองไม่ได้หรอกนะ ถึงจะเป็นเรื่องราชการกับประชาชนก็จริงอยู่ แต่การขับรถของคนขับน่ะเป็นการทำหน้าที่ตามปกติของเขา ไม่ใช่การใช้อำนาจตามกฎหมาย

ชั้นก็ยังไม่ค่อยเข้าใจเท่าไหร่นะลุง แต่เอาเป็นว่า เรื่องนี้ถ้าลูกพี่ฉันจะฟ้องต้องฟ้องศาลไหนล่ะลุง

เรื่องนี้ต้องฟ้องศาลยุติธรรมแต่ลุงว่าลองตกลงกันดีๆ ดูก่อนมั้ย ทางนั้นน่ะเค้าคงไม่ได้ตั้งใจหรอก

จ้ะลุง ขอโทษนะคร้าบบ...พี่ป้าน้าอาวันนี้คงต้องไปคันอื่นก่อนนะคร้าบบบบ...แล้ววันหน้าจ่อยจะมาบริการใหม่

ตอนที่ 15 ทางออก

[image: p64]

ภาพการ์ตูนลุงเป็นธรรม กับข้อความ ตอนที่ 15 ทางออก

รูปภาพ ภาพการสนทนากันระหว่างลุงเป็นธรรม แต่งกายเสื้อเชิตสีแดง กางเกงขายาวสีดำ รูปร่างอ้วน มีหนวด และใส่แว่นตา ชิด พ่อค้าขายผักสดที่เพิ่งสูญเสียลูกชายไป ใส่เสื้อสีชมพู กางเกงสีฟ้า

ณ ตลาดสดในหมู่บ้าน

ชิด...ชิด ผักทั้งหมดนี่เท่าไหร่!?

ชิด ชิด ทั้งหมดนี่เท่าไหร่

อะ...อะ...อะ...ไรนะ ลุงเป็นธรรม

ลุงจะซื้อผักน่ะชิด ลุงถามว่าทั้งหมดนี่เท่าไหร่

ทั้งหมดก็ยี่สิบห้าบาทจ้ะลุง

เป็นยังไงทำไมดูเหม่อๆ ยังเศร้าอยู่เหรอ นี่ก็หลายเดือนแล้วนะ

คิดถึงลูกน่ะ ลุงเป็นธรรมเคยมาขายของด้วยกันทุกวัน

แล้วเรื่องคดีไปถึงไหนแล้วล่ะ!?

เฮ้อ! ไม่รู้จะตายฟรีรึเปล่า จนป่านนี้ตำรวจยังไม่เรียกพยานมาสอบปากคำเลย ทั้งๆ ที่คนยิงน่ะเค้ารับสารภาพแล้วนะ ชั้นไปตามเรื่องมาหลายครั้งแล้วเค้ายังเฉยอยู่ ไม่รู้จะทำยังไงแล้วล่ะลุง...

อืมม...ลุงจะลองหาทางช่วยดูก็แล้วกันนะดูว่าเราพอจะทำอะไรได้บ้าง?

ขอบคุณจ้ะลุง...

หลายวันต่อมา

เอ้อ..!! ชิด ลุงหาทางช่วยชิดได้แล้วนะ

จริงเหรอจ๊ะแล้วชั้นต้องทำยังไงบ้างล่ะ!?

ลุงเอาเรื่องนี้ไปปรึกษาเจ้าหน้าที่ที่ศาลปกครอง เค้าบอกลุงว่าเรื่องนี้ฟ้องศาลปกครองได้ เพราะเคยมีคนมาฟ้องด้วยเหตุนี้เหมือนกัน

แล้วศาลก็ตัดสินว่า...การที่ตำรวจรับเรื่องไว้แล้ว แต่ไม่สอบปากคำพยานจนเวลาผ่านไปนานถือว่าเป็นเรื่องที่ตำรวจละเลยต่อหน้าที่หรือปฏิบัติหน้าที่ล่าช้าเกินสมควร

งั้นชั้นก็ต้องไปยื่นฟ้องที่ศาลปกครองใช่มั้ยลุง?

ใช่แล้วชิด แต่เรื่องนั้นไม่ต้องห่วงหรอกนะ ฟ้องศาลปกครองน่ะ ไม่ยุ่งยากหรอก ไม่เสียค่าใช้จ่ายด้วย ไม่ต้องมีทนายก็ฟ้องได้แล้วลุงจะพาไปนะ

ขอบคุณมากๆ เลยนะจ๊ะลุง ฉันไม่รู้จะตอบแทนลุงยังไงดีที่ช่วยชั้นเรียกร้องความเป็นธรรมให้ลูกชาย

ไม่เป็นไรหรอกชิดเอ๊ย คนบ้านเดียวกันก็ต้องช่วยๆ กันไป ชิดจะไปยื่นฟ้องเมื่อไหร่ก็บอกลุงแล้วกันนะ...

จ้ะลุง...!!

ตอนที่ 16 อู่มหาภัย

ภาพการ์ตูนลุงเป็นธรรม กับข้อความตอนที่ 16 อู่มหาภัย

รูปภาพ ภาพการสนทนากันระหว่างเจ็กเจ้าของร้านก๋วยเตี๋ยว ใส่เสื้อสีเขียว ใส่หมวดผ้าสีขาว มีผ้ากันเปื้อนสีขาวคาดเอว เฮียและเง็กสองพ่อลูกที่มาทานก๋วยเตี๋ยว

โก...เส้นใหญ่น้ำชามนึง

เดี๋ยวเฮียกับเง็กรอก่อนนะ อย่าเพิ่งไปไหน อั๊วไปทำก๋วยเตี๋ยวก่อน เดี๋ยวกลับมาคุยด้วย

โครม!! โป๊ก!!

เสียงอะไรน่ะ ป๊า เอะอะ

ป๊าก็ไม่รู้เหมือนกัน สงสัยคงเสียงอู่รถข้างๆ นี่ล่ะมั้งอาตง

ใช่สิเฮีย เคาะโป๊กเป๊กกันทั้งวัน

แป๊น!! บรื้น!!

แบบนี้ก็แย่สิเจ็ก เสียงดังแล้วยังเหม็นน้ำมันเครื่องอีก ใครจะอยากมานั่งกินก๋วยเตี๋ยว

ก็นี่ล่ะ อั๊วก็ไม่รู้จะทำยังไง ทั้งเสียงดัง ทั้งเหม็น คนแถวนี่แทบไม่ได้หลับ ไม่ได้นอน

บรื้นน!! บรื้นน!! แป๊นน!!

แล้วนี่ก็ยังเอารถมาจอดซ่อมบนทางเท้า แถมล้ำลงไปในถนนอีกนะ

ทางเขตเค้าก็เรียกเจ้าของอู่ไปเสียค่าปรับตั้งหลายครั้ง ก็ยังไม่เข็ดสงสัยจะคิดว่าปรับได้ก็ปรับไป

อั๊วว่าถ้าลื้อร้องเรียนไปที่เขตหลายครั้งแล้ว เค้ายังทำอะไรไม่ได้ลื้อน่าจะหาทางอื่นนะ 
โทรไปปรึกษาที่ศาลปกครองสิ เค้าต้องช่วยลื้อได้แน่ๆ เดี๋ยวนี้เค้ามีสายด่วนแล้วนา 
ลุงเป็นธรรมเคยบอกเบอร์อะไรนะอาหมวย

ถ้าจำไม่ผิดน่าจะเป็นเบอร์ 1355 นะ ใช่แล้วล่ะ ไม่ผิดหรอกสายด่วนศาลปกครอง หมายเลข 1355 ในรายการวิทยุเค้าก็มีบอกนะ

1355 ใช่มั้ย งั้นเดี๋ยวอั๊วโทรเดี๋ยวนี้เลย

ร้านกาแฟโกเตี่ยม หลายเดือนผ่านไป

เออ..โก ชั้นว่าจะถามหลายทีแล้วก็ลืมเรื่องของน้องโกน่ะ รู้ผลหรือยังล่ะ

รู้แล้ว รู้แล้ว น้องชายอั๊วอีชนะศาลบอกว่ามีกฎหมายที่กำหนดว่าห้ามใช้ถนนเป็นที่ซ่อมรถแล้วเจ้าหน้าที่เขตก็ต้องคอยดูแลไม่ให้ใครฝ่าฝืนกฎหมาย

แล้วอีกอย่างนะลุง จริงๆ แล้วเขตก็มีอำนาจออกคำสั่งให้เจ้าของอู่ซ่อมรถหยุดประกอบกิจการชั่วคราวได้จนกว่าจะได้รับใบอนุญาต และออกคำสั่งห้ามอู่ทำอะไรที่ก่อเหตุเดือดร้อนรำคาญแก่ชาวบ้านได้อีกนะ

แต่เขตก็ไม่ได้ทำอะไรเลยก็เลยถือว่าทางเขตละเลยต่อหน้าที่ตามที่กฎหมายกำหนดไว้ ศาลก็เลยพิพากษาให้ผู้อำนวยการเขตออกคำสั่งตามที่ชั้นว่ามาเมื่อกี๊นี้แหละ

อาตงอีก็ขอบอกขอบใจอั๊วใหญ่ แต่อั๊วบอกอีว่าลื้อน่าจะไปของคุณศาลปกครองมากกว่านะ เพราะศาลช่วยแก้ไขความเดือดร้อนให้เรา

ตอนที่ 17 ไม่ถูกจุด

ภาพการ์ตูนลุงเป็นธรรม กับข้อความ ตอนที่ 17 ไม่ถูกจุด

รูปภาพ ภาพการสนทนากันระหว่างจุ๊ เจ้าของร้าน ไชโย MINIMART ใส่เสื้อสีชมพู ใส่เอี้ยมกันเปื้อนสีฟ้า และใส่แว่นตา คุณอำนาจลูกค้า ที่มาศื้อของ ใส่เสื้อสีแดงคาดเหลือง การงเกงขายาวสีน้ำเงิน และผู้หญิงเจ้าหน้าที่ของศาลปกครอง

กิ๊งก่อง!! กิ๊งก่อง!!

ไชโย MINIMART สวัสดีค่ะ... อ้าว! คุณอำนาจ ไม่ไปทำงานเหรอคะ

วันนี้หยุดชดเชยครับ ก็เลยว่าจะมาซื้อของไปทำกับข้าว ร้านคุณจุ๊มีน้ำมันพืชมั้ยครับ...?!

มีค่ะ...อยู่บนชั้นทางซ้ายนั่นน่ะค่ะ...





[image: p75-3]

กิ๊งก่อง!! กิ๊งก่อง!!

ไชโย MINIMART สวัสดีค่ะ รับอะไรดีคะ...

ทั้งหมดเท่าไหรครับ คุณจุ๊...

ทั้งหมดก็ 150 บาทค่ะ...ได้แสตมป์ 5 ดวงนะคะ สะสมมาแลกของได้ค่ะ

โอ้โห...!! เดี๋ยวนี้ร้านคุณจุ๊ทันสมัยนะครับ...มีให้สะสมแสตมป์แลกของด้วยหรือครับนี่!?

ค่ะ...ก็ต้องจูงใจกันหน่อย เพราะเดี๋ยวนี้มีร้านแบบนี้เปิดกันเยอะของก็ขายได้น้อยลง แล้วแถม กทม. ยังจะมาสร้างสะพานลอยบังหน้าร้านจุ๊อีกนะคะ...ลูกค้าจะมาซื้อของก็เดินลำบากคนจะมาส่งของก็เดินไม่สะดวก

ตอนแรกก็ได้ข่าวว่าจะไปสร้างที่หน้าโรงเรียนเหมือนกัน...แล้วยังไงไม่รู้จะย้ายมาสร้างตรงนี้แทน นี่ก็ไปร้องเรียนกับ กทม.แล้วนะคะ เค้าก็ยังยืนยันเหมือนเดิมว่าจะสร้างตรงนี้...จุ๊ก็ไม่รู้จะทำยังไงเหมือนกันค่ะ...!!

ผมว่าเรื่องนี้คุณจุ๊น่าจะไปฟ้องศาลปกครองได้นะครับ...ฟ้องให้ศาลสั่งให้ กทม.ระงับการก่อสร้างสะพานลอยที่ตรงนี้ และย้ายไปสร้างตรงอื่นที่เหมาะสมกว่า

เหรอ...!!? ทำได้เหรอคะ งั้นจุ๊จะลองดู ขอบคุณมากนะคะคุณอำนาจ

ฟังจากที่คุณเล่าแล้ว...เรื่องของการกำหนดจุดก่อสร้างสะพานลอยถือเป็นเรื่องที่ กทม.ทำตามอำนาจหน้าที่ของเขานะคะ เพระกฎหมายให้อำนาจเขาไว้ ซึ่งถ้าคุณคิดว่าคุณได้รับความเดือดร้อนเสียหายจากการทำหน้าที่ของกทม. คุณก็ยื่นฟ้องต่อศาลปกครองได้ค่ะ..

จริงเหรอคะ...!! ดิฉันฟ้องได้ ใช่มั้ยคะ

ใช่คะ...เพราะคดีประเภทนี้ เรียกว่าเป็นคดีพิพาทเกี่ยวกับการที่หน่วยงานทางปกครองกระทำการโดยมิชอบด้วยกฎหมาย...
ซึ่งอยู่ในอำนาจของศาลปกครองค่ะ...แต่คุณยังฟ้องตอนนี้เลยไม่ได้นะคะ คุณต้องเขียนคำฟ้องก่อนค่ะ"

ค่ะ! ค่ะ! ได้ค่ะ

ตอนที่ 18 สัญญาต้องเป็นสัญญา

ภาพการ์ตูนลุงเป็นธรรม กับข้อความ ตอนที่ 18 สัญญาต้องเป็นสัญญา

รูปภาพ ภาพการสนทนากันระหว่างลุงเป็นธรรม แต่งกายเสื้อเชิตสีแดง กางเกงขายาวสีดำ รูปร่างอ้วน มีหนวด และใส่แว่นตา


ผู้ใหญ่บ้าน รูปร่างอ้วน หัวล้วน ใส่เสื้อสีชมพู กางเกงสีแดง และลูกของผู้ใหญ่บ้าน ใส่เสื้อสีส้ม กางเกงสีฟ้า

อุตส่าห์ได้ทุนไปเรียนต่อเมืองนอกเมืองนา! นึกว่าจะได้เป็นหน้าเป็นตาให้วงศ์ตระกูล นี่อะไร! ถูกไล่ออกแถมยังต้องขึ้นโรงขึ้นศาลอีกเจ็บใจจริงๆ

โธ่...พ่อ...ก็ใครจะไปรู้ล่ะว่าเรื่องแบบนี้มันฟ้องศาลปกครองได้ด้วย

เอะอะอะไรกันน่ะผู้ใหญ่ เสียงดังไปถึงหน้าบ้านโน่น

ก็ไอ้ลูกไม่รักดีนี่นะสิ ลุงเป็นธรรม วันๆ หาแต่เรื่องมาให้ เนี่ย...ชั้นเพิ่งกลับมาจากศาลปกครอง

ใจเย็นๆ น่ะผู้ใหญ่ มีอะไรก็ค่อยพูดค่อยจากัน แล้วมันเรื่องอะไรกันล่ะ

ก็ที่มันได้ทุนไปเรียนต่อนั่นล่ะลุง พอจบกลับมาใช้ทุนได้ไม่นานก็ถูกไล่ออก แล้วมันก็ยังหนีไม่ยอมใช้ทุนคืนเค้าอีก ไอ้ชั้นก็ไม่รู้เรื่องอะไร มารู้อีกทีราชการเค้าก็มีหนังสือมาทวงเงินกับชั้นแล้ว เพราะชั้นค้ำประกันให้มันอยู่





[image: p79-5]

แล้วผู้ใหญ่ทำยังไงล่ะ พอได้หนังสือแล้วน่ะ

ตอนแรกชั้นก็ตกใจ เพราะเงินมันไม่ใช่น้อยนะ แต่ไอ้ลูกตัวดีของชั้นมันบอกให้เฉยๆ ไว้ไม่ต้องติดต่อกลับไปเดี๋ยวเค้าก็เงียบไปเอง

เอ้า! ไปคิดอย่างงั้นได้ยังไงล่ะ

ก็ชั้นมันชาวบ้านจะไปรู้เรื่องอะไรกับเค้าล่ะลุง ทีนี้ล่ะได้เรื่องเลยต้นสังกัดเค้าก็ไปฟ้องศาลปกครอง

ชั้นก็ว่าแล้วว่าเค้าคงไม่อยู่เฉย

ก็ชั้นไม่รู้จริงๆ นี่จ๊ะลุงว่าเรื่องแบบนี้เค้าฟ้องศาลปกครองกันได้ด้วย ที่เคยได้ยินมาก็มีแต่ชาวบ้านฟ้องหน่วยงานของรัฐ หรือเจ้าหน้าที่

แล้วเป็นไงล่ะ ทำเป็นหัวหมอ! ทีนี้เดือดร้อนกันมั้ยล่ะ! แล้วนี่ยังมีแววว่าจะต้องเสียเงินชดใช้เค้าอีก

อ้าว! ศาลตัดสินแล้วเรอ

ยังหรอกลุงเป็นธรรม วันนี้แค่ไปฟังตุลาการผู้แถลงคดีแถลงการณ์เฉยๆ แต่ท่านก็ว่าสัญญาการรับทุนแบบนี้เป็นสัญญาที่มีข้อกำหนดให้คนที่ได้รับทุนต้องกลับมาใช้ทุนตามสัญญา

และสัญญาที่ราชการสามารถตั้งข้อกำหนดได้ฝ่ายเดียวแบบนี้ไม่ใช่สัญญาทางแพ่งทั่วไป แต่เป็นสัญญาทางปกครอง

แล้วท่านก็ยังมีความเห็นด้วยว่า เราต้องชดใช้เงินคืนให้ราชการรวมทั้งเงินค่าปรับด้วย

แต่ความเห็นของตุลาการผู้แถลงคดี ก็ยังไม่ใช่คำตัดสินของศาลนะ คงต้องรอให้องค์คณะพิพากษาอีกที แล้วค่อยคิดกันว่าจะทำยังไงต่อไป

เฮ้อ! ชั้นก็คงต้องเตรียมหาเงินไว้ล่ะลุง ก็เรามันผิดสัญญาของเค้าจริงๆ จะทำยังไงได้

ตอนที่ 19 เย็นไว้โยม

[image: p82]

ภาพการ์ตูนลุงเป็นธรรม กับข้อความ ตอนที่ 19 เย็นไว้โยม

รูปภาพ ภาพการสนทนากันระหว่างนวล สามีของนวล ในชุดนุ่งขาวห่มขาว พระภิกษุหนึ่งรูป และคนขุด-ถมที่ดิน

วันนี้ วันเกิดดิฉันขอพรด้วยค่ะท่าน...

ชีวิตที่เป็นสุข ก็คือชีวิตที่เดินบนทางแห่งธรรมนะโยม... ทำแต่ความดี ละเว้นความชั่วทำจิตใจให้บริสุทธิ์ เท่านี้ก็เป็นพรอันประเสริฐของชีวิตแล้วล่ะโยม

สาธุ…

วันนี้วันดีนะนวล นวลต้องทำตามอย่างที่หลวงตาบอกทำจิตใจให้ผ่องใส คิดและทำแต่สิ่งดีๆ นะ

จ้ะพี่...ชั้นก็ตั้งใจนะว่า วันเกิดปีนี้ชั้นจะใจเย็นลง

ครืนๆๆๆ

เฮ้ย!! เสียงอะไรน่ะ? ไปดูกันเร็วพี่วิน!

ครืน...!!

เอ้า!! เร่งขุดกันหน่อย ตรงนั้นน่ะ... ตรงนั้นน่ะ... ถมมันเข้าไปอีก ต้นม้งต้นไม้ถ้ามันขวางทางก็ตัดมันซะ!!

ทำอะไรกันน่ะ!? นี่มันที่ของชั้นนะ... จะมาขุดมาถมอะไรแบบนี้ได้ไง ดูซิเนี่ยต้นไม้ต้นไร่ มันเสียหายหมดแล้วนะ

ใจเย็นๆ นวลมีอะไรค่อยพูดค่อยจากันนะ...

ไม่ยงไม่เย็นมันแล้ว!!! ทำงี้ได้ไง..? คุณเป็นใคร

เป็นใครน่ะไม่สำคัญหรอก น้องสาววว อบต. เค้าจ้างพี่มาขุด พี่ก็ขุด...เค้าจ้างพี่มาถม.. พี่ก็ถม...

มีปัญหาอะไรก็ไปฟ้องเอาแล้วกัน...

ขอให้มีความสุขความเจริญนะโยมทั้งสอง ว่าแต่เรื่องที่ทางน่ะเป็นยังไงบ้างล่ะ? เห็นโยมเป็นธรรมเล่าให้ฟังว่ามีเรื่องกันใหญ่โต แล้วก็เลยไปปรึกษาเค้าเรอะ

ครับ...ก็ตั้งแต่เกิดเรื่องวันนั้น...เราก็ไปร้องเรียนที่อำเภอให้เค้าตรวจสอบ แต่เรื่องก็เงียบหายไป รอนานแล้วก็ร้อนใจน่ะครับ ก็เลยไปปรึกษาลุงเป็นธรรม

ลุงก็เลยแนะนำว่าให้เราสองคนไปคุยกับเจ้าหน้าที่ที่ศาลปกครองเผื่อว่าศาลปกครองจะช่วยเรื่องนี้ได้

เออ...แล้วช่วยได้มั้ยล่ะ...!?

ช่วยได้ครับ...เจ้าหน้าที่บอกว่าจริงๆ แล้วตามกฎหมาย อบต.มีหน้าที่ต้องขุดคูน้ำกับถมถนน ถึงแม้ว่า อบต.ไม่ได้ทำเองแต่จ้างนายหาญให้เป็นคนทำก็จริงแต่ในสัญญาจ้างบอกว่า อบต.ก็ยังคงมีอำนาจสั่งการและกำกับดูแลผู้รับจ้าง

กรณีแบบนี้ก็เลยถือว่า อบต.ยังใช้อำนาจหน้าที่ตามกฎหมายอยู่ แม้ว่า อบต.จะไม่ได้เป็นคนดำเนินการเองก็ตาม

ใช่ค่ะ และเมื่อการใช้อำนาจของ อบต.ครั้งนี้ ทำให้เราสองคนเสียหาย แบบนี้เรียกว่าเป็นการละเมิดทางปกครอง เราก็สามารถยื่นฟ้องศาลปกครองได้ค่ะ...

ตอนที่ 20 ไม่มีพลาด

[image: p87]

ภาพการ์ตูนลุงเป็นธรรม กับข้อความ ตอนที่ 20 ไม่มีพลาด

รูปภาพ ภาพการสนทนากันระหว่างหมอมิ่ง แต่งกายเสื้อสีเหลือง กางเกงขายาวสีดำ คุณนายแต่งกายชุดเดรสสีแดง เจ้าหน้าที่ผู้หญิงของศาลปกครอง

อืมม...ดูจากเส้นลายมือคุณนายแล้วนี่นะ หมอว่า...ลูกชายคุณนายคงจะหายดีในเร็วๆ นี้แหละ

จริงๆ เหรอจ๊ะหมอมิ่งฟังแล้วค่อยสบายใจหน่อย ตั้งแต่รถมอเตอร์ไซค์คว่ำครั้งนั้นแล้ว ชั้นก็ทุกข์ใจมาตลอด...กลัวว่าไอ้ตัวเล็กมันจะไม่หาย

หายสิ!! หาย...ก็หมอบอกคุณนายแล้วนี่ว่าลายมือคุณนายน่ะ มันบอกหมอมิ่งน่ะไม่มีพลาดหรอก

โธ่...พ่อหมอ หมอที่โรงพยาบาลก็บอกว่าลูกชั้นจะหาย แต่พอใส่เฝือกเข้าไปแล้วกลับยิ่งแย่แขนขวาไม่รู้สึกอะไรเลย ชั้นเลยจับมันย้ายไปโรงพยาบาลเอกชนแทนที่นั่นเค้าบอกว่าถึงกับต้องผ่าตัดเชียวนะ...ค่าผ่าตัดก็ไม่ใช่น้อยๆ

นี่ชั้นกำลังคิดว่าจะไปฟ้องศาลปกครองเรียกร้องค่าเสียหายจากโรงพยาบาลอยู่เชียว

ไปฟ้องได้เลยคุณนายลายมือคุณนายมันบอกว่างานเนี้ย ชนะใสๆ

จริงเหรอหมอมิ่ง!

ฮ่า..ฮ่า.. จริงสิ หมอมิ่งน่ะไม่มีพลาด

อืมม...ฟังจากที่คุณเล่ามาแล้ว ดิฉันเกรงว่าเรื่องนี้คงจะฟ้องศาลปกครองไม่ได้ค่ะ..

อ้าว! ทำไมล่ะคะ ก็หมอที่รักษาลูกชายดิฉันน่ะเป็นหมอในโรงพยาบาลของรัฐนะคะ

ค่ะ...แต่ว่าการที่คุณหมอรักษาลูกชายของคุณเป็นการปฏิบัติหน้าที่ตามปกติ ก็คือถ้ามีใบอนุญาตของหมอก็รักษาได้ ไม่จำเป็นต้องมีกฎหมายให้อำนาจไว้

ดังนั้นการที่คุณหมอทำหน้าที่รักษาคนไข้จึงไม่ถือเป็นการใช้อำนานจตามกฎหมายนะคะ เรื่องนี้คุณคงฟ้องศาลปกครองไม่ได้ค่ะ

อืมม...ดูจากลายมือหนูแล้วเนี่ย หนูกำลังจะมีโชคนะจ๊ะ เชื่อหมอเถอะหมอมิ่งไม่มีพลาด

จริงเหรอคะ!! หมอ

ไม่มีพลาดจริงๆ เหรอจ๊ะ!? พ่อหมอ...

อ๊ะ...มันก็แน่อยู่แล้วสิ อ้าว! คุณนายเป็นไงมั่งล่ะชนะใช่มั้ย คดีน่ะ!?

ชนะอะไรล่ะ หมอมิ่ง แค่ฟ้อง ก็ยังฟ้องไม่ได้เลยศาลไม่รับ...!!

อ้าว!! ทำไม่ยังงั้นล่ะ ไหนๆ เอามือคุณมาดูอีกทีซิ

ไม่ดงไม่ดูมันแล้ว...!! แค่จะมาบอกเท่านั้นแหละว่าหมอน่ะดูไม่แม่นเลยนะ!! ชั้นจะไปแล้ว ต้องรีบไปศาล

ไหนบอกศาลไม่รับไง...!? แล้วจะไปทำไมล่ะ?

ไปศาลยุติธรรมต่างหากล่ะหมอ... ไม่ใช่ศาลปกครอง

เห็นมั้ย...ยังไงคุณนายก็ต้องไปขึ้นศาลอยู่ดี ฮ่ะ.ฮ่ะ..บอกแล้วใช่มั้ยล่ะ..ว่าหมอมิ่งน่ะไม่มีพลาด



เอกสารประชาสัมพันธ์ของสำนักงานศาลปกครอง ประจำปี 2557

หนังสือที่นี่...สถานีคดีปกครอง เล่ม 1

หนังสือที่นี่...สถานีคดีปกครอง เล่ม 2

หนังสือที่นี่...สถานีคดีปกครอง เล่ม 3

หนังสือข้อควรรู้ก่อนไปศาลปกครอง

หนังสือการ์ตูนสาระน่ารู้เกี่ยวกับศาลปกครอง ชุด สารพันปัญหาคดีปกครอง เล่ม 1

หนังสือการ์ตูนสาระน่ารู้เกี่ยวกับศาลปกครอง ชุด สารพันปัญหาคดีปกครอง เล่ม 2

หนังสือคดีปกครอง...รู้ไว้บอกต่อ

แผ่นพับ เรื่อง การเตรียมคำฟ้อง

แผ่นพับ เรื่อง 4 ขั้นตอนสำคัญของการดำเนินคดีในศาลปกครอง

แผ่นพับ เรื่อง ระยะเวลาการฟ้องคดีปกครอง

แผ่นพับ เรื่อง วิธีการชั่วคราวก่อนการพิพากษา

แผ่นพับ เรื่อง รู้จักกับตุลาการผู้แถลงคดีปกครอง

แผ่นพับ เรื่อง ระบบไต่สวน

แผ่นพับ เรื่อง การอุทธรณ์คำสั่งหรือคำพิพากษา

วีซีดี เรื่อง การฟ้องคดีปกครอง

ซีดี สารคดีวิทยุ ชุด ความเป็นธรรมคือภารกิจของเรา

ซีดี สารคดีวิทยุ ชุด ครบเครื่องเรื่องคดีปกครอง

ดีวีดี ชุด สาระคดี บทเรียนชีวิตจากคดีปกครอง

รูปภาพ ภาพปกหลังหนังสือเรื่องสาระน่ารู้เกี่ยวกับศาลปกครอง ชุด สารพันปัญหาคดีปกครอง

